उटांबर मामले में चार आरोपी और गिरफ्तार, दो जीप बरामद

चुनाव परिणाम के दिन उटांबर में हुए विवाद व मारपीट मामले में पुलिस ने चार और आरोपियों को गिरफ्तार किया है। उनके कब्जे से दो जीप भी जब्त की गई है। इस मामले में अब तक सात आरोपियों को गिरफ्तार किया जा चुका है। पांचवे दिन गांव में शांति बनी रही। पुलिस ने फिरोज खां पुत्र हुजूर खां भोजाकोर,अलाबताया पुत्र इलमद्वीन निवासी रावतसर, रऊफ खां पुत्र फकीर खां निवासी रावतसर, मूजबूर खां पुत्र हमीद खां निवासी रावतसर को गिरफ्तार किया और वारदात में प्रयुक्त दो जीप बरामद की।